

 ΕΛΛΗΝΙΚΗ ΔΗΜΟΚΡΑΤΙΑ

 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

 -----

 ΓΕΝΙΚΗ ΔΙΕΥΘΥΝΣΗ ΣΤΡΑΤΗΓΙΚΟΥ ΣΧΕΔΙΑΣΜΟΥ, ΠΡΟΓΡΑΜΜΑΤΙΣΜΟΥ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ

 ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ - ΤΜΗΜΑ Α΄

 -----

Ταχ. Δ/νση: Α. ΠΑΠΑΝΔΡΕΟΥ 37 **Μαρούσι, 5 - 9 - 2017**

Τ.Κ. – Πόλη: 151 80 ΜΑΡΟΥΣΙ **Αρ.Πρωτ. Βαθμός Προτερ.**

Ιστοσελίδα: [www.minedu.gov.gr](http://www.minedu.gov.gr) **Φ.251/ 145859 /Α5**

email: t01ode2@minedu.gov.gr

Πληρ: Τσακαλάκη Ρ.

Τηλ: 210-3442689

Fax: 210-3442098 **ΠΡΟΣ: 1) Περιφερειακούς Δ/ντες Εκπαίδευσης**

 **2) Διευθυντές Δ/νσεων Δ.Ε.**

 **3) Διευθυντές ΓΕΛ (δια των Δ/νσεων Δ.Ε.)**

 **4) ΚΕΣΥΠ (δια των Δ/νσεων Δ.Ε.)**

**ΘΕΜΑ: Διαβίβαση Υπουργικής Απόφασης.**

Σας διαβιβάζουμε τη συνημμένη Φ.253/142542/Α5/2017 (ΦΕΚ 2995/Β΄/31-8-2017) Υ.Α. «Ένταξη των Σχολών, των Τμημάτων και των Εισαγωγικών Κατευθύνσεων στα Επιστημονικά Πεδία του άρθρου 3 του Ν.4327/2015 (ΦΕΚ 50 τ. Α’) όπως τροποποιήθηκε με τις παρ. 1 και 2 του άρθρου 74 του ν.4485/2017 (ΦΕΚ 114 Α’) και συντελεστές βαρύτητας μαθημάτων.», και σας επισημαίνουμε τα παρακάτω:

Μετά την κατάργηση του 4ου Επιστημονικού Πεδίου «Επιστήμες της Εκπαίδευσης», σύμφωνα με τις παρ. 1 και 2 του ν.4485/2017 (ΦΕΚ 114 Α’), τα Επιστημονικά Πεδία διαμορφώνονται ως εξής:

1ο Επιστημονικό Πεδίο: Ανθρωπιστικές, Νομικές και Κοινωνικές Επιστήμες

2ο Επιστημονικό Πεδίο: Θετικές και Τεχνολογικές Επιστήμες

3ο Επιστημονικό Πεδίο: Επιστήμες Υγείας και Ζωής

4ο Επιστημονικό Πεδίο: Επιστήμες Οικονομίας και Πληροφορική

 στη συνέχεια

* Τα **Παιδαγωγικά Τμήματα** εντάσσονται σε όλα τα Επιστημονικά Πεδία.
* Τα Τμήματα **Θεατρικών Σπουδών** σε Αθήνα, Ναύπλιο και Πάτρα, το Τμήμα **Εκπαιδευτικής και Κοινωνικής Πολιτικής** του Παν. Μακεδονίας και το Τμήμα **Κοινωνικής και Εκπαιδευτικής Πολιτικής** του Παν. Πελ/νήσου παραμένουν μόνο στο 1ο Ε.Π.,

Επίσης

* Το Τμήμα **Μηχανικών Σχεδίασης Προϊόντων και Συστημάτων** του Παν. Αιγαίου εκτός από το 2ο Ε.Π. εντάσσεται και στο 4ο Ε.Π.
* Το Τμήμα **Επιστήμης Τροφίμων και Διατροφής** του Παν. Αιγαίου, εκτός από το 3ο Ε.Π. εντάσσεται και στο 2ο Ε.Π.
* Το Τμήμα **Μηχανικών Μουσικής Τεχνολογίας και Ακουστικής** του ΤΕΙ Κρήτης, εκτός από το 2ο Ε.Π. εντάσσεται και στο 4ο Ε.Π.
* Το Τμήμα **Γεωγραφίας** του Παν. Αιγαίου εκτός από το 2ο Ε.Π. εντάσσεται και στο 4ο Ε.Π.
* Το Τμήμα **Μηχανικών Πληροφορικής και Τηλεπικοινωνιών** του Παν. Δυτ. Μακεδονίας εντάσσεται **μόνο στο 2ο Ε.Π.**

 Τέλος σας ενημερώνουμε για την κατάτμηση του Τμήματος **Μαθηματικών** της Σχολής Θετικών Επιστημών του Πανεπιστημίου Αιγαίου, με έδρα τη Σάμο στα Τμήματα: α) Μαθηματικών και β) Στατιστικής και Αναλογιστικών – Χρηματοοικονομικών Μαθηματικών και για την μετονομασία της εισαγωγικής κατεύθυνσης «Συντήρησης Πολιτισμικής Κληρονομιάς» του Τμήματος **Τεχνολόγων Περιβάλλοντος** Τ.Ε. του ΤΕΙ Ιονίων Νήσων, σε εισαγωγική κατεύθυνσης «Συντήρησης Αρχαιοτήτων και Έργων Τέχνης».

Σας γνωρίζουμε ότι σύμφωνα με τις διατάξεις της παρ. 1 του άρθρου 4 του Ν.4327/2015 (ΦΕΚ 50 τ. Α’), η ανωτέρω υπουργική απόφαση θα ισχύσει για τις πανελλαδικές εξετάσεις του τρέχοντος σχολικού έτους 2017-2018.

Παρακαλούμε όπως ενημερωθούν ενυπόγραφα ότι έλαβαν γνώση, όλοι οι μαθητές του τρέχοντος σχολικού έτους.

 **Η ΠΡΟΙΣΤΑΜΕΝΗ ΤΗΣ ΔΙΕΥΘΥΝΣΗΣ**

 **ΧΡΙΣΤΙΝΑ ΠΑΤΡΟΥ**

Εσωτερική Διανομή:

 1)Γεν. Δ/νση Στρατ. Σχεδιασμού

2)Δ/νση Εξετάσεων και Πιστοποιήσεων/Τμήμα Α’